ประธานสภาผู้แทนราษฎร ระบุหากฝ่ายค้านพร้อมสามารถยื่นญัตติขอเปิดอภิปรายไม่ไว้วางใจได้ทันที
นายชวน หลีกภัย ประธานสภาผู้แทนราษฎร กล่าวถึงกรณีที่ฝ่ายค้านเตรียมยื่นญัตติขอเปิดอภิปรายไม่ไว้วางใจรัฐบาลหลังการพิจารณาร่างพระราชบัญญัติงบประมาณรายจ่าย ประจำปีงบประมาณ 2566 ในช่วงเดือนสิงหาคมนี้ ว่า หากฝ่ายค้านพร้อมยื่นก็สามารถยื่นได้ทันที เพราะเมื่อฝ่ายค้านยื่นเสนอญัตติแล้วจะมีการตรวจสอบความถูกต้อง ก่อนบรรจุเข้าสู่ระเบียบวาระการประชุม ซึ่งในสมัยประชุมประจำปี 2565 ถือเป็นปีสุดท้ายของวาระรัฐบาลชุดนี้ ฝ่ายค้านอาจยื่นญัตติตั้งแต่เปิดสมัยประชุมประจำปี หรือช่วงท้ายสมัยการประชุมก็ได้ แต่โดยทั่วไปฝ่ายค้านจะใช้สิทธิการอภิปรายทั้งการอภิปรายทั่วไปโดยไม่มีการลงมติและการอภิปรายเพื่อลงมติไม่ไว้วางใจ